Europa FM

(20 mai – 20 iunie 2009)

	Post
	Data, 

ora
	Emisiune,

autorul greşelii
	Greşeala
	Forma corectă
	Explicaţia greşelii

	Europa FM
	25.V,

8.32
	Ştirile Europa FM,

Iorgu Ianoşi
	spune el [el]
	spune el [iel]
	Ortoepie: Forma pronominală el se pronunţă cu iot (un i consonantic) la începutul cuvântului, fiind un cuvânt vechi (această regulă nu se aplică la neologisme).

	Europa FM
	25.V,

8.36
	Deşteptarea,

Bogdan Miu
	o să fie vreo doişpe milioane, cam aşa cred
	o să fie vreo douăşpe/douăsprezece milioane, cam aşa cred
	Sintaxă, morfologie: Dezacordul formei populare a numeralului. 

	Europa FM
	25.V,

8.50
	Deşteptarea,

Bogdan Miu
	spuneţi-mi, o căutaţi cu lumânarea
	spuneţi-mi, o căutaţi cu lumânarea
	Morfologie, ortoepie: Verbele de conjugarea a III-a, terminate în -e, se accentuează pe radical, spre deosebire de cele de conjugarea a II-a, terminate în -ea, care se accentuează pe flectiv.

	Europa FM
	27.V,

9.05
	Ştirile Europa FM,

Adriana Sârbu
	peste două milioane erau [erau] alcoolici
	peste două milioane erau [ierau] alcoolici
	Ortoepie: Forma verbală erau se pronunţă cu iot (un i consonantic) la începutul cuvântului, fiind un cuvânt vechi (această regulă nu se aplică la neologisme).

	Europa FM
	27.V,

9.30
	Ştirile Europa FM,

Gabriel Butnaru
	să permită garantarea de către stat a creditelor luate pentru cumpărarea locuinţelor în limită maximă de 60.000 de euro
	să permită garantarea de către stat a creditelor luate pentru cumpărarea locuinţelor până la limita de 60.000 de euro
	Sintaxă: Sintagma în limită maximă este neadecvat construită.

	Europa FM
	27.V,

9.35
	Deşteptarea,

Bogdan Miu
	un proiect de lege prin care şoferii care comit infracţiuni mai grave, la modul au depăşit viteza legală cu 50 de kilometri pe oră, să li se confişte maşina.
	un proiect de lege prin care şoferilor care comit infracţiuni mai grave, la modul (că) au depăşit viteza legală cu 50 de kilometri pe oră, să li se confişte maşina.
	Sintaxă: Anacolut.

	Europa FM
	27.V,

9.45
	Deşteptarea,

Bogdan Miu
	Ministerul Finanţelor pregăteşte un proiect de ordonanţă prin care persoanele care organizează jocuri de tip alba-neagra, lupte de câini şi cocoşi, curse auto, dar şi jocuri-concurs prin telefon, TV sau radio vor fi taxaţi
	Ministerul Finanţelor pregăteşte un proiect de ordonanţă prin care persoanele care organizează jocuri de tip alba-neagra, lupte de câini şi de cocoşi, curse auto, dar şi jocuri-concurs prin telefon, TV sau radio vor fi taxate
	Sintaxă: Dezacordul în gen al adjectivului participial.

	Europa FM
	27.V,

10.39
	Europa Expres,

George Zafiu
	premiile sunt destul de incitante, cel mai mare dintre ele reprezentând într-o excursie
	premiile sunt destul de incitante, cel mai mare dintre ele reprezentând o/constând într-o excursie
	Sintaxă: Verbul a reprezenta nu „cere” prepoziţia în.

	Europa FM
	27.V,

10.42
	Europa Expres,

Adrian Ardelean
	vroiam doar să mai punctez un lucru
	voiam doar să mai punctez un lucru
	Morfologie: Norma literară actuală nu acceptă formele hibride de imperfect de acest tip (a voi + a vrea), vezi DOOM2 2005.

	Europa FM
	29.V,

7.24
	Deşteptarea,

Bogdan Miu
	şi vă aştept mesajele, fie că sunt din trafic sau sunt mesaje prin care vreţi să ne anunţaţi orice altceva
	şi vă aştept mesajele, fie că sunt din trafic, fie că sunt mesaje prin care vreţi să ne anunţaţi orice altceva
	Sintaxă: Structura corelativă corectă este fie..., fie... (ori sau..., sau...).

	Europa FM
	29.V,

8.32
	Ştirile Europa FM,

Diana Frâncu
	costurile acestei deplasări sunt extrem de costisitoare
	costurile acestei deplasări sunt extrem de mari
	Semantică, lexic: Construcţie improprie, repetitivă.

	Europa FM
	1.VI,

7.19
	Ştirile Europa FM,

Tudor Ciurescu


	pe debutul reprizei
	la începutul reprizei
	Semantică, lexic: Folosire neadecvată a prepoziţiei pe şi a substantivului debut.

	Europa FM
	1.VI,

7.40
	Deşteptarea,

ambii prezentatori
	Bruxelles [brucsel]
	Bruxelles [briusel]
	Ortoepie: Pronunţarea greşită a numelui de oraş.

	Europa FM
	1.VI,

8.24
	Deşteptarea,

Monica Anghel
	vă rog să transmiteţi mai departe că, virgulă, capitala României este Bucureştiul
	vă rog să transmiteţi mai departe că Bucureştiul este capitala României 
	Stilistică: Modalitate nepotrivită de evitare a cacofoniei.

	Europa FM
	1.VI,

8.25
	Deşteptarea,

Monica Anghel
	şi ne facem cunoscuţi şi prin alte lucruri, nu numai prin întâmplări negative, care s-au tot petrecut în România sau diverşi conaţionali de-ai noştri le-am întreprins pe ici, pe colo, prin diverse ţări, pe unde au ajuns
	şi ne facem cunoscuţi şi prin alte lucruri, nu numai prin întâmplări negative, care s-au tot petrecut în România sau pe care diverşi conaţionali de-ai noştri le-am întreprins pe ici, pe colo, prin diverse ţări, pe unde au ajuns
	Sintaxă: Elipsa formei pronumelui relativ îngreunează întelegerea frazei.

	Europa FM
	1.VI,

8.26
	Ştirile Europa FM,

Ema Turcu
	care ameninţă cu blocarea celor 130 de milioane de euro destinate Galaţiului
	care ameninţă cu blocarea celor 130 de milioane de euro destinaţi Galaţiului
	Sintaxă: Dezacordul în gen al adjectivului participial.

	Europa FM
	7.VI,

11.03
	Ştirile Europa FM,

prezentator
	împreună cu alţi doi tineri la care la un moment dat s-au pierdut
	împreună cu alţi doi tineri, care la un moment dat s-au pierdut
	Sintaxă: Folosire greşită a prepoziţiei.



	Europa FM
	8.VI,

20.20
	Tribuna Zero,

Ovidiu Ioaniţoaia
	actualul antrenor al proaspetei promovate în prima ligă
	actualul antrenor al proaspăt promovatei în prima ligă
	Sintaxă: Proaspăt este adverb, deci nu trebuie să se acorde.

	Europa FM
	8.VI,

20.22
	Tribuna Zero,

Ovidiu Ioaniţoaia
	permiteţi-mi, ca de obicei, să vă prezint
	permiteţi-mi, ca de obicei, să vă prezint
	Morfologie: Verbele de conjugarea a III-a, terminate în -e, se accentuează pe radical, spre deosebire de cele de conjugarea a II-a, terminate în -ea, care se accentuează pe flectiv.

	Europa FM
	8.VI,

20.48
	Tribuna Zero,

Ovidiu Ioaniţoaia
	alături de antrenorul noii promovate
	alături de antrenorul nou promovatei
	Sintaxă: Nou este adverb, deci nu trebuie să se acorde.

	Europa FM
	11.VI,

20.14
	Interviurile Europa FM,

M. Voicu
	sunteţi cel care aţi declarat în nenumărate rânduri 
	sunteţi cel care a declarat în nenumărate rânduri 
	Sintaxă: Dezacord.

	Europa FM
	12.VI,

13.31
	România în direct,

A. Ardelean
	există discuţia potrivit căruia ceea ce mi se pare mie un model nu este
	există discuţia potrivit căreia ceea ce mi se pare mie un model nu este
	Sintaxă: Dezacord.

	Europa FM
	12.VI,

13.34
	România în direct,

A. Ardelean
	fă ce zice popa, nu fă ce face popa
	fă ce zice popa, nu face ce face popa
	Morfologie: Imperativul negativ se formează de la infinitivul verbului de conjugat, la care se adaugă marca negaţiei nu.

